
Eminenţia Sa Cardinalul Dolici 


Aşa este firea omenească : te bucuri când pe un 
prieten ori binevoitor al tău îl ajunge un noroc, 
Excelenja Sa, fostul nunțiu a! României, Angelo Maria 
Dolci, ni-a fost mai mult ca prieten, mai mult ca bine- 
voitor : a fost un adevărat devotat, un sincer şi înilă- 
cărat iubitor al acestei Ţări. Cei ce l-au cunoscut 
de-aproape, cei ce au avut prilejul să stea de vorbă 
cu el asupra chestiunilor publice, sau putut convinge 
cu câtă râvnă şi sinceră dragoste urmărea realizarea 
binelui acestei ţări, cu câtă dragoste propunea la 
Vatican rezolvirea chestiunilor publice curente în îa- 
vorul României. Ca unul care am avui nemeritata 
onoare de a-i iace pe locţiitor de secretar timp de 
câteva luni, îndată după venirea Sa ca nunțiu la Bucu- 
reşti, m'am putut convinge despre aceasta din proprie 
experienţă. In lucrurile mari și mici nunțiul Dolci în- 
cerca totdeauna să împace interesele mari ale catoli- 
cismului cu binele acestei Ţări. Nu e vorbă să facem in- 
discreţii, dar în genera! se poate spune, că nu era che- 
stiune la ordinea zilei, ce trecea pe la nunţiatură, 
în care nunțiul nostru să nu fi căutat cu grije în ce 
mod s'ar putea satisface mai bine interesele româ- 
neşti și această soluţie o propunea totdeauna la 
Roma pentru a îi acceptată. (intre altele multe amin- 
tim numai cazul muzeului Ipolyi din Oradea, ori com- 
plectarea scaunului episcopal latin tot de aici, după 
moartea episcopului magnat Sz&chenţi, în cari nunțiul 
a dat preţios concurs şi sprijin guvernului român, în 
soluționarea acestor chestiuni la ordinea zilei, conform 
intereselor româneşti). Dar alţii, cari au avut contact 
mai intim şi mai indelungat cu nunțiul Dolci, ştiu şi 
alte mai multe şi nu cred să se găsească unul dintre 
aceştia, cari să nu confirme pe de-antregul cele spuse 
mai sus. 

Cât iubea nunțiul Dolci pe Români se vede şi 
din aprecierea ce o avea despre bărbaţii de Stat Ro- 
mâni. Să ştii, zicea el într'o zi, că voi Românii aveţi 
diplomaţi foarte buni; s'ar mândri oricare naţiune 
mare cu ei, 

De aceea este explicabilă şi bucuria ce a cu- 
prins pe toţi fiii buni ai acestei Țări, când au auzit de 
marea cinste ce l-a ajuns pe nunțiul nostru Ex. Sa 
Angelo Maria dei Conti Dolci, precum şi onorurile 
şi manifestaţiunile de dragoste de cari a fost împărtă- 
şit, începând dela Majestatea Sa şi Guvernul Ţării, până 
la cel din urmă preot sau cetăţean cunoscător întru- 
câtva a culiselor diplomatice ; deoarece distincţia de-a 
îi îost ridicat la marea demnitate de cardinal a ajuns 
pe un om, pe un prieten devotat şi iubitor până la în- 
flăcărare al acestei oropsite Ţări Româneşti. 

A schiţa, şi numai sumar, viaţa şi activitatea de 
30 de ani de arhierie şi diplomaţie a Eminenţei Sale 
noului cardinal Angelo Maria Dolci, ar îi o impo- 
sibilitate, în cadrele unui articol de gazetă. În general 

putem să spunem, că pe unde a umblat, l-a caracteri- 
zat tact, prudență şi afecţiune caldă faţă de Ţările 
prin cari a trecut. 

Descendent al unei nobile familii de conți, Emi- 
nenta Sa Cardinalul Dolci se născu la 12 lulie 1867 
în Civitella di Agliano, în dieceza Bagnoreggio, în 
lialia; dar dânsul se considera todeauna Orvietan, 
deparece de Orvieto îl lega tradiţia familiară, fiind 
el descedent al familiei de conți Montemarte care dădu 
în evul mediu câteva exemplare de bărbați iluştri devotați 
în credinţă şi alipire către Biserică. Ca descenden al unei 
familii nobile, după terminarea studiilo: secundare, îu 
primit în Roma la Academia nobililor eclesiastici ; luă cu 
succes strălucit doctovatul în Si. Teologie și în am- 
beie drepturi. Fu hirotonit preot la 1890. Abia cu 30 
ani împliniţi, la 13 Mai 1900, este consacrat episcop 
în capela aceleiaşi Academii prin Cardinalul Satolli şi 
numit episcop la dieceza de Gubbio, orăşel vestit pentru 
lupul sfântului Francisc. Aici se arâtară numaidecât 
insuşirile păstorului zelos şi harnic. În 1996, în con- 
sistorul papal din 9 Decembre, Mons. Dolci este ri- 
dicat la rangul de arhiepiscop titular de Nazianz şi 
numit Delegat Apostolic pentru cele îrei ţări ale 
Awmericei de Sud: Peru, Bolivia şi Ecuator. Aici, cu 
un zel vrednic de admirat, a renoil și a întărit hierar- 
chia catolică în acele ţări expuse ravagiilor francma- 
soneriei. În 1911 lan. 27 Mons. Dolci trece arhiepiscop 
actual la Amalfi, unde rămase, spre mulțumirea gene- 
rală, până în momentul când Sf. Scaun socoți a se 
folosi de însuşirile lui alese şi de pregătirea lui spe- 
cială şi a-l trimite într'un loc, unde prin mintea sa, 
ageră, abilitatea-i specială şi râvna pentru Biserică, 
se arată cel mai potrivit. De fapt, la începutul războ- 
iului mondial îu trimis ca Delegat Apstolic la Constan- 
tinopol. Aici găsi un teren plin de dificultăţi. La început 
oficialitatea turcă nici nu voi să-i recunoască calitatea 
de înalt trimis al unei puteri mondiale. Mgr. Dolci însă 
prin abilitatea sa a reuşit să-şi câştige şi înaintea ofi- 
cialităţii turceşti şi în mijlocul trimişilor puterilor streine 
locul şi rolul ce i se cuveneau reprezentantului unei puteri 
cu influinţe covârșitoare în lume și decan de drept al Cor- 
pului diplomatic. Activitatea Monsignorului Dolci la Con- 
stantinopol, în cursul războiului mondial, când cele mai 
multe ţări erau în războiu cu Turcia şi de aceea nu 
aveau reprezentanţi oficiali la Poarta otomană, a fost 
cu adevărat prodigioasă. Câte mizerii a alinat, câte 
dureri a vindecat, pe câţi a scăpat dela moarte! Grija 
ce o purta, prin intervenţii şi ajutoare, de nenumăraţii 
prizonieri de războiu, a fost cu adevărat binefăcătoare 
şi alinătoare atât pentru dânşii cât şi pentru ai lor 
cei de acasă, din ţări îndepărtate. Aici a venit în con- 
tact Mgrul Dolci, făcându-le bine, şi cu Românii ajunşi 
prizonieri la Turci şi Bulgari. Dar şi pentru Armenii 
masacrați în masse şi pentru credincioşii ortodocşi ai 

patriarhiei din Fanar s'a întrepus cu toată dragostea 
sa de apostol al Romei, în numele celui mai sublim 
sentiment de umanitarism şi de dragoste pentru aproa: 
pele. Armenii uniţi şi ortodocşi l-au numit »mântuito- 
rul poporului lor<, iar patriarhul însuşi al Fanarului 
»îngerul păzitor al poporului său<. — Pentru a arăta în 
formă vizibilă pe acela, a cărui dragoste o reprezenta 
şi o revărsa asupra celor năpăstuiţi, Mgrul Dolci a 
ideat un lucru îndrăsneț: de-a ridica o statue — lucru 
nemai auzit în Capitala otomană şi centrul de gravi- 
tațiune al ortodoxiei întregi — Papei dela Roma. Ideea 
îndrăsneață nu numai c'a reuşit, dar a reuşit cu suc- 
ces strălucit, întru cât la ridicarea statuei au contri- 
buit bogătaşi de toate naţiunile și confesiunile, până şi 
mohamedani, iar la desvelirea ei a luat parte şi fiul 
Sultanului. — Un rezultat strălucit şi binefăcător pentru 
cultura creştină în Turcia a îost şi aranjarea defini- 
tivă a sorții şcolilor catolice din aceea ţară, iarăşi me- 
ritul Mgrului Dolci, merit pentru a cărui complectare 
a trebuit să plece odată Mgrul chiar dela Bucureşti la 
Constantinopo! pentru a aplana unele noui dificultăți ivite 
ulterior. La ce prestigiu şi influinţă ajunse delegatul papii 
la Constantinopol se vede prea bine din cuvintele mini- 
strului otoman Enver Paşa, care declarase, că Monsig- 
norului Dolci nu-i poate refuza nimic. 

E prea firesc deci, că în 1923, când, în . Romă- 
nia, în urma ostilităților provocate de unii răutăcioşi 
în legătură cu atitudinea prelaţilor catolici la încoro- 
nare, raporturile recent create între ţara noastră şi 
Si. Scaun ajunsese puţin cam răcite, Si. Părinte a găsit 
în Mgrul Dolci pe cel mai potrivit şi chemat să restabi- 
lească, ba chiar să întărească, legăturile de caldă prete- 
nie între Ţară și Scaunul papal. Marul Dolci s'a achitat 
de această misiune a sa în modul cel mai satisfăcător. 
Fără a produce multă zarvă despre sine, fără multă 
reciamă, a ajuns să-şi asigure încrederea şi simpatia 
celor mai hotăritoare cercuri. Adevărat, că aici la aju- 
tat şi serviciul său prompt şi loial, ce a fost gata a-l 
presta totdeauna cauzei românești, de câte ori i sa 
cerut, ba şi spontan, armonizând totdeauna foarie no- 
rocos interesele românești cu interesele bisericii ca- 


tolice din România. Între realizările cu efecte râmâ- ] 


nătoare ale Mgrului Dolci cât a stat nunțiu în Româ- 


nia amintim pe cea mai fundamentală şi temeinică: ! 


Concordatul, o operă cu adevărat mare într'o țară 
ale cărei tradiții nu prea erau în convergență cu o 


apropiere regulată prinfr”'un concordat sistematic cu 


ticanul, apoi aranjarea întrun spirit echitabil şi cu 
salvgardarea cea mai desăvârşit posibilă a intereselor 
românești a problemei Statusului catolic transilvănean. 

Despre activitatea însă vastă şi multilaterală desvol- 
tată de Mgrul Dolci în România pot să facă mărturie 
numai actele şi dosarele cuprinse în arhiva nunţiaturii 
şi a Secretariei de Stat a Vaticanului. Posteritatea le 
va cunoaşte şi le va aprecia. 

Numai simpatiei de care a fost încunjurat Mgrul 

Dolci tot timpul cât a stat în România, i se atribue 
regreiul şi bucuria generală, ce a cuprins pe toți, mai 
ales cercurile conducătoare, când a venit vestea ridi- 
cării sale la rangul de cardinal. Această simpatie s'a 
manifestat prin diferitele gesturi de apreciere şi ca- 
douri ce i s'au oferit celui ce pleacă din partea celor 
mai competenți. 

Maj. Sa Regele Carol II l-a primit în audienţă 
specială, reţinându-l la dejun şi predându-i marea cruce 
a ordinului: „Serviciul credincios“. Guvernul român 
a dat un banchet în Onoarea Eminenţei Sale, făcându-i 
cadou, ca amintire din România bună şi orientală, o 
prețioasă cruce de aur în filigran, în stil bizantin. 
Corpul diplomatic, al cărui president de drept era, încă 
i-a oferit un banchet de despărţire; iar episcopatul 
catolic de ambele rituri i-a făcut cadou de amintire un 
frumos potir de aur cu inscripție potrivită şi aşezat 
întrun etui de piele cu stema cardinaliție în roşu. 
Clerul, institutele religioase şi credincioşii catolici ai 
Capitalei i-au oferit alte daruri preţioase: un rând de 
odăjdii, o icoană în stil athonit, un serviciu de masă şcl. 

Tot o dovadă a înaltei aprecieri şi a sincerei dra- 
goste fiieşti, de care sa bucurat Eminenţa Sa noul 
cardinal în ţara noastră, a fost şi serbarea de adio 
ce i s'a aranjat în Bucureşti în ajunul plecării sale 
dela noi. Sentimentele tălmăcite de cei doi bărbaţi 
reprezentativi ai catolicismului românesc de ambele 
rituri (prof. Iosif Froilo şi doctorul Aristotel Banciu) 
au fost sentimentele tuturor fiilor recunoscători ai 
acestei ţări. 

Simpatia şi înalta apreciere a guvernului român 
faţă de Eminenţa Sa s'a subliniat şi prin faptul din urmă, 
că guvernul român i-a pus la dispoziţie un vagon prin- 
ciar, cu care a călătorit până la Trieste, iar la actul 
plecării Eminenţei Sale din Gara de Nord au luat 
parte din partea Guvernului Român D- G. G. Miro: 


! nescu, yice-preşedintele Consiliului de miniştri, ministru 
“de interne şi ad-interim la externe, D-l ministru al 


instrucţiunii şi al cultelor D. Gusti, precum şi D-l 
Savel kădulescu, subsecretar de Stat la externe. La 
şi pătrunzător act au ţinut să fie de faţă 
şi Exc. Lor Dr. Theodor Cisar, metropolitul latin al 
Bucureştilor, Valeriu al Orăzii şi Juliu al Clujului, 
Contele Carol Gustav Majlaih de Alba-lulia, preşedintele 
general al Agrului Dr. Valer Pop, îost ministru al 
justiției şi alţi mulţi membri al clerului unit şi romano- 
catolic din ţară fprecum şi mulţi credincioşi din Bucureşti. 

Eminenţa Sa, noul Cardinal, în drumul său spre 
Eterna Cetate a mai făcut un popas fericit şi mângăi- 
tor la Lugoj, la mult iubitul şi mult apreciatul său 
confrate, prieten şi fiu P. S. S. Alexandru al Lu- 
gojului, care a scos o prea frumoasă şi entuziastă 
circulară despre meritele şi activitatea extraordinară a. 
noului Cardinal. Petrecerea la Lugoj a Eminenţei Sale 
au fost zile de înălţare pentru toţi, zile de glorie şi 
strălucire a bisericii noastre române unite. Toţi (pre- 

fectul, primarul, şcolile etc.) s'au grăbit s'aducă omagii 
de recunoştinţă şi admiraţie marelui sfetnic al Papei. 

Eminenţa Sa noul Cardinal s'a dus dela noi. 
Sufletul său însă l-a dus încărcat cu bogate amin: 
tiri din Jara care l-a iubit şi l-a stimat. Acolo, din 
aeropagul lumii, nu va uita de sigur pe nobilul po- 
por românesc, care limp de 10 ani i-a acordat cea 
mai desăvârșită stimă şi venerafiune ; nu va uita 
nici mica, dar mândra şi râvnica biserică română 
unită cu Roma străbunilor noştri, ci se va ruga pen: 
tru dânsa — a promis-o — şi'o va ajuta şi sprijini 
cu sfalul, cu fapta, când va avea nevoe. De aceasta 

sunlem siguri. Şi cu această speranță tare ne luăm 
și noi adio dela iscusitul diplomat, dela prietenul 
înfocat şi iubitorul nefăjărit al poporului românesc 
și al bisericii lui şi prezentându-i omagiile noastre 
profunde de recunoştinţă și admirație, îi dorim ca 
Domnul Atoistăpânitorul, care conduce firul vieţii 
fiecăruia, să-i hărăzească bogăție şi multumire în 
fapte mari, păşind pe calea binelui până la com- 
plecla desăvârşire şi unire cu Acela, pe al cărui 
Vicar în lume îl slujeşte și sfălueşte. 

Intru mulţi ani, Eminenţă, Preasfinţite 
Stăpâne! P. Dr. Tăutu. 











Plecarea Eminenţei Sale Angelo Maria Cardinal Dolci 


Urmând să fie creat cardinal, adică principe pur” 
purat al Bisericei Romane în şedinţa dela 13 Martie 
a. c. al Sacrului Colegiu, Prea Fericitul Părinte Papa 
Pius XI a rechemat pe Monsignorul Angelo Maria Dolci 
din postul de nunțiu apostolic dela Bucureşti. 

Prezentându-şi scrisoarea de rechemare M. Sale 
Regelui Carol Il, acesta l-a reţinut la masă şi l-a de- 
corat cu marea cruce a ordinului nou înființat »Servi- 
ciul Credincios«, dispunând să i se dea onorurile cuve- 
nite unui prinţ moştenitor. 

I s'au oferit două banchete: unul din partea gu- 
vernului d-lui Alexandru Vaida Voevod şi altul din 
partea corpului diplomatic, al cărui decan de drept 
internaţional era. De asemenea i s'au oferit şi cadouri 
frumoase pentru neuitata activitate desfăşurată în Ro- 
mânia. Intre altele o foarte prețioasă cruce în îiligran 
de aur. 

Episcopatul catolic i-a donat un potir cu o inscrip- 
ție potrivită ce urmează să i se prezinte la Roma. 

Clerul, institutele religioase şi populaţia catolică a 
Bucureştilor i-au adus alte daruri preţioase : un rând de 
odăjdii, o icoană în stil Athonit, un serviciu de masă etc. 

Deosebit de acestea, Guvernul Român a avut 
grija să pună gratuit la dispoziția Eminenţei Sale cu- 
venitul vagon princiar, pe care l-a şi uzat Luni, 27 
Februarie a. c., cu ocazia plecării, până la Trieste. 

Duminecă, 26 Februarie a. c. organizaţiile cato- 
lice de rit latin şi românesc, federalizate în Acţiunea 
Catolică generală au dat apoi o mişcătoare serbare 
omagială, în semn de proiundă veneraţiune către Emi- 
nența Sa Angelo Maria Cardinal Dolci, sub protectoratul 
Excelenţelor lor Alexandru Cisar, arhiepiscopul şi mi- 
tropolitul latin de Bucureşti şi Dr. Valeriu Traian 
Frențiu, arhiepiscopul român unit al Orăzii. 

Serbarea a început la orele 4 în vasta sală de 
solemnităţi a Institutului S. Maria din Pitar Moşu 13, 
„într'o atmosferă de advărată familiaritate şi intimitate 
catolică. Remarcăm în numeroasa asistență pe Exce- 
lenţele Lor Charles Palairet, ministrul plenipotenţiar 
al Angliei, un catolic practicant; Ugo Sola al Italiei; 


Graf von der Schulenburg al Germaniei; D. Gusti 
ministrul instrucţiunii publice, cultelor şi artelor ; „Oc- 
tavian Goga; General Petala; ministru plenipotenţiar 
Barbu Constantinescu ; episcopii Majlâth, Pacha și Fied- 
ler; prepozitul de Baia Mare Al. Breban; canonicii 
Dr. loan Georgescu; Dr. loan Coltor; Dr. Victor Ma- 
caveiu; Dr. Zombory; Durkovitch ; lovanelli etc. 

La întrarea în sală a sărbătoritului, corul cate- 
dralei S. losii a întonat măreţul imn »Ecce sacerdos 
magnus«, după care, luând cuvântul, în franţuzeşte, 
Excelenţa Sa arhiepiscopul Cisar, a arătat bucuria ob- 
ștească pricinuită de evenimentul fără precedent în 
analele istoriei noastre, când o față bisericească din 
România e ridicată la marele rang de cardinal al Bi- 
sericei Romane, principe eclesiastic de drept . interna- 
țional. Au îost foarte mişcătoare cuvintele E. Sale 
despre columna lui Traian care acolo, în Cetatea Eternă, 
îi va aduce mereu aminte Eminenţei Sale de nepoţii 
marelui împărat, în mijlocul cărora a trăit şi a mun- 
cit cu atâta spor timp de zece ani. 

După un tablou vivant, reprezentând iscălirea 
Concordatului între România şi Sfântul Scaun Aposto- 
lic al Romei, a luat cuvântul în româneşte, cum se şi 
cuvenia reprezentantului unei biserici naţionale ca a 
noastră, Excelenţa Sa arhiepiscopul Dr. Valeriu Traian 
Frențiu. Cunoscând ca puţini alţii vieaţa şi activitatea 
aşa de bogată a Eminenţei Sais, Inalt Prea Sfinţitul 
Frențiu a arătat această carieră ascedentă în toată 
splendoarea ei. Intâiu episcop în Gubbio lângă Loretto 
la vârsta de abia 30 de ani, pe urmă delegat aposto- 
lic în Peru şi Bolivia, apoi arhiepiscop în istorica ce- 
tate Amalii de lângă goliul Neapol, iar în timpul ma- 
relui răsboiu încredințat cu grija sufletelor catolice din 
Orientul apropiat la Constantinopol, — iată etapele 
principale ale acestei cariere glorioase, înainte de ve- 
nirea Eminenţei Sale în mijlocul nostru la 1923. Emi- 
nența Sa ne-a iubit şi sprijinit înainte de a veni în 
țară. Dovadă binele făcut prizonierilor români în tim- 
pul răsboiului. In ce priveşte îelul cum şi-a desfăşu- 
rat Emin. Sa activitatea pe malul Bosforului ni-l 

arată, de o parte, monumentul ridicat de popoarele 
xecunoscătoare ale Orientului papei Benedict XV, îm- 
potriva prevederilor Coranului, asistând la această 
solemnitate însuş prinţul moştenitor al Turciei, de altă 
parte obţinând Em. Sa pentru operele de caritate fă- 
cută tuturor neamurilor, decoraţii dela toate guvernele 
beligerante, aliate şi centrale. Ce a făcut în aceşti 
zece ani din urmă, se ştie și o ştie mai cu seamă 
Prea Fericitul Părinte Papa Pius XI care, apreciind 
vredniciile Eminenţei Sale, l-a chemat la rangul de 
principe purpurat al Bisericei Romane. De încheiere 
l-a rugat ca dragostea arătată în aceşti zece ani să 
ne-o păstreze şi de aici încolo totdeauna şi să-şi aducă 
aminte cu drag de zilele petrecute aici şi bunul Dum- 
nezeu să-l ţină la mulţi ani în deplină sănătate spre 
binele Bisericii. — De mai multe ori cuvintele 1. P. S. 
Sale au fost acoperite de vii şi îndelung prelungite 
aplauze, iar la urmă, când exprima nădejdile ce legăm 
de noul stâlp al Bisericei Mame a îost cald ovaţionat. 

Au urmat reprezentanţii societăţilor federalizate 
în Acţiunea catolică generală. D. Prof. losii Frollo în 
numele Asociaţiei catolicilor din Bucureşti; Dr. Ari- 
stotel Banciu, în numele secţiei Bucureşti a Aaqru-lui 
şi Gh. Rednic, în numele Astru-lui. Pentru a cunoaşte 
ideologia adevărat creştinească ce inspiră pe reprezen- 
tanţii mireni ai Acţiunei catolice, publicăm în altă 
parte atât discursul d-lui Frollo, cât şi pe acela al 
d-lui doctor Banciu. 

După o cântare la harpă şi o poemă cu tablou 
vivant din trecutul României în legătură cu S. Scaun, 
a luat cuvântul mulţumind foarte mişcat în italieneşte 
Eminenţa Sa Card. Dolci. 

Buzele mele sunt mute, a spus Em. Sa, în aţa 
manifestaţiilor atât de covârşitoare de dragoste ale 
acestei nobile ţări care este România Mare. Sunt ne: 
putincios a arăta întreaga mea recunoștință către această 
țară şi către Suveranul Pontif care a binevoita ridica 
umila mea persoană între principii Bisericii Romane. 
Nu serviciile ce nevrednicia mea a încercat să le aducă 
Bisericei, ci unic şi exclusiv marea bunăvoință a Pă- 
rintelui nostru Papa este cauza acestei înălţări. 

După o scurtă schiţă autobiografică, arătând cum 
s'au întrecut popoarele Orientului (Turci, Evrei, Ar- 
meni şi Greci) să contribue la înălțarea monumentului 
închinat »marelui papă al clipei tragicea lumei, Bene- 
dict XVe«, Em. Sa are consolaţiunea de a constata că 
i-a succes să sistemiseze raporturile dintre România 
şi Biserica Romei şi astăzi aceste raporturi sunt foarte 
cordiale. Dovadă chiar prezenţa atât de atentă, deli- 
cată şi prevenitoare a d-lui ministru Gusti la această 
solemnitate. După ce a mulțumit ministrilor plenipo- 
iențiari străini şi Prea Siinţitilor Confraţi Episcopi a 
promis solemn : Acolo, departe de voi, voiu înălța ru- 
găciuni ferbinți la Domnul pentru propăşirea marei 
naţiuni Române, pentru sănătatea Regelui ei, pentru 
ioate familiile, pentru întreaga societate şi pentru voi 

toți cari aţi ținut să-mi faceţi această mişcătoare cinste. 

Cuvintele pronunţate cu o limpezime şi elan, 
demne de un membru al Sacrului Colegiu, au fost ade- 
seori întrerupte de aplauze răsunătoare, iar la finea 
ovaţiiie, omagiile şi urările de bine parcă nu mai vo- 
iau să înceteze. Atât de mare era puterea de fasci- 
nare a celui ce a făcut prin meritul său personal 
Nunţiatura Apostolică a României un post diplomatic 
de primul rang, o Nunţiatură Cardinalicie. 

Serbarea s'a încheiat în acordurile înălțătoare 
ale Imnului Papal şi Regal Românesc înfrăţite. 


P. loan Georgescu. 


Cuvântarea d-lui Prof. Iosif Frollo 
Eminenţă, 


Ce greu e să vorbeşti când ești stăpânit de sentimente 
contrare. E ceea ce se petrece cu noi în această împrejurare 
solemnă. Simțim cea mai'vie bucurie din pricina inaltei vred- 
nicii ce urmează să primiţi, dar în acelaş timp avem adânca 
părere de rău că în curând ne părăsiţi. 

În numele Asociației generale a catolicilor din București 
la care sunt afiliata toate organisaţiile catolice de rit latin, care 
mau însărcinat să Vă exprim cele mai respectuoase felicitări. 
Cinstea ce Vi se face, Eminenţă, până la un punct ne atinge 
şi pe noi, penlrucă e o mare ciaste pentru orașul Bucureşti să- 
şi vadă nunțiul devenind cardinal al Bisericei Romane, adică 
sfetnic şi colaborator intim al Sfinţiei Sale Papa dela Roma, 

Se pare, Eminenţă, că, în ciuda număroaselor şi marilor 
greutăți ale clipei de față, generația noastră e totuş una din 
cele mai favorisate de Pronia Cerească. Pentrucă ceea ce abia 
au îndrăsnit să nădăjduească atâtea generaţii, noi am văzut 
îndeplinindu'se: milenara nedreptate istorică la care era supus 
poporul nostru a încetat în zilele noastre prin slăvita înfăptuire 
a României Mari. Dar aceasta nu e totul. Fericirea întregirii 
noastre naţionale nu va putea fi desăvârşită decât din clipa 
când această Românie va avea o viață cu adevărat fericită 
Dar iată că această forță morală a adevărului absolut, factorul 
esenţial al fericirii unui neam, se pregăteşte incetul cu încetul, 
cu ajutorul acestei Pronii, risipind treptal atâtea piedici dintre 
care cele mai caracteristice sunt prejudecățile falşe. Dar câte 
prejudecăţi nu sunt pe cale de dispariție prin statornicirea de 
relațiuni diplomatice între St, Scaun şi România, relaţiuni diplo- 
matice fericite pe care tot generația noastră privilegiată, ea 
cea dintâi, le-a văzut începând? Ce lacrimi de bucurie ar fi 
vărsat părinţii noştri, dacă ar îi avut fericirea pe care o avem 
noi de a putea săruta inelul episcopal al unui nunțiu apostolic 
în România! Contactul direct şi coutinuu cu şeful Bisericei Ca- 
tolice cât de mult slujeşte pentru a înfățișa religia catolică în 
adevărata ei lumină! Cum ea nu numai că nu favorisează nici 
o națiune pe socoteala celeilalte, ci le iubeşte pe toate deo 
potrivă, pentrucă toate îi sunt fiice iubite cu titlu egal. Acest 
adevăr, atât de simplu şi atât d« important în acelaş timp că 
Biserica lui Isus Christos nu e internațională, ci supranațională. 
păstrând față de toate națiunile raporturile ce există între 
mamă și copii și nu ceie dintre un frate mai mare și unul mai 


mic; ba chiar între mama cea mai iubitoare şi copiii ei, pe care 


ea îi vrea fericiţi pe toți şi pe care ii iubeste pe toţi cu gin- 
găşie, fără preferinţe, pentru că toţi suni ai ei; lucru vrednic 
de notat, Această dragoste care apreciază şi cinstește toate 
caracterele diferite ale copiilor săi, caractere care aicătuesc 
farmecul ei. Precum harul divin nu schimbă firea şi pornirile 
noastre, ci ne iaalță la o viață supranaturală, tot așa religia 
catolică nu schimbă şi nu atacă de loc moravurile şi geniul na- 

țiunilor, ci le ridică, dinpreună cu calităţile cu care Provi- 
denţa Divină le-a inzestrat, la cea mai înaltă pertecțiune. Dar 
ce a contribuit mai mult, Eminenţă, la răspândirea acestui ade- 
văr ordinioară aproape cu totul necunoscut in această țară: 
dacă nu contactul zilnic al autorităților noastre oficiale cu per- 
soana Nunţiului? Prin devotamentul său egal pentru Roma şi 
România, el a dovedit până la evidență, pentru orice suflet 
cumpănit, dragostea şi solicitudinea Sf. Scaun pentru ţara noa- 
siră prin număroasele stipulaţii şi convenţii fericite, încheiate 
intre Sf. Scaun şi România, la care Eminenţa Voastră aţi con- 
tribuit personal întrun grad așa de înalt. 

lată pentru ce, dacă Eminenţa Voastră ne puteți părăsi 
cu inima liniştită după bunele servicii ce. ne-aţi făcut, pentru 
noi e mai greu să ne despărțim fără de o adâncă părere de rău, 


Dar ar fi dovadă de egoism să ne oprim la mâhnire și 
să nu căutăm ceea ce ne mângăie: prilej mai întins de a sluji 
lui Dumnezeu şi Bisericei. De aceea cu smerenie mulțumim Sf! 


Părinte pentru inalta sarcină la care Vă chiamă ; noi Vă urăm i 


cele mai frumoase izbânzi pentru slava lui Dumnezeu in postul 
înalt ce veţi primi şi Vă rugăm să Vă aduceți aminte chiar la 
Roma de Româaia și de catolicii Români care V'au iubit mult. 
Totodată Vă rugăm, Eminenţă, să împărtăşiți personal Sf. Pă- 
rinte umila noastră supunere filială, credința noastră neclătită 
şi nădejdea noastră tare pentru viitor. 


Cuvântarea d-lui Doctor Aristotel Banciu 
Eminenţă, 


In preajma plecărei Eminenţei voastre dintre noi, credin- 
cioşii parochiei unite şi membrii Agru-lui din București sunt 
animați de un dubiu sentiment, acela al bucuriei că Vă duceți, 
în cel mai îna!t rang eclesiastic și spiritual şi aceia al regre- 
tului că de azi incolo vom fi lipsiţi de binevoitoarele şi părin- 
teștile consilii ce ne dați nouă celor care ne găsim în marea fa- 


milie universală a! cărei cap suprem este Sfântul părinte dela ; 


Roma. 

cioasă, fie ca delegat apostolic, aţi binemeritat dela fiii credin- 
cioși ai bisericei catolice devotament şi recunoştinţă pentru 
blândeţa, bunătatea şi tactul ce aţi întrebuințat in toate acțiunile 
Eminenţei Voastre. 

ln ţările Americei de Sud precum și în orientul apropiat, 
în calitatea de plenipotenţiar ați depus cea mai devotată muncă 
spre a împăca oamenii între ei şi a-i impăca cu Dumnezeu. Aţi 
îmblânzit furia ce naşte din nepotolirea instinctelor umane 
joase ceea cz va adus suprema satisfacția de a vedea popoare 
necatolice ridicând ca recunoștință pentru opera ce aţi săvâr- 
şit. un imn de slavă celui care întruchipa duhul împăcărei — 
sfântului părinte Benedict XV, imn concretizat printr'un măreț 
monument. 

In ţara din care plecați acum şi unde Vă găsiţi din 1923 
aţi colaborat cu patrioţii români la făurirea unui act a cârui te- 
meinicie es;e atât de solidă incât va dura „aere peraenius“. 
Cu această ocazie aţi contribuit şi consimţit ca fiii spirituali ai 
bisericei catolice să înceteze legăturile lor ierarchice în afară 
de teritoriile ţările noastre şi ei să aive îndreptate privirile lor 
în spre capitala țărei, iar căpeteniile acestora se fie numai 
dintre cei care să nu simbolizeze neințelegeri de rasă ci, din 
contra, să fie conduşi de spiritul impăciuirii între diferiţii lo- 
cuitori ai țărei. . 

Aţi colaborat la o operă care face ca actualele granițe 
ale scumpei noastre patriisă tie recunoscute şi intărite de un 
act emanând dela unul din cele mai puternice foruri univer- 
sale, reprezinntând cel puţi 350 milioane suflete răspândite pe 
toi globul pământesc. 

Noi românii uniţi, prin grijile D-Voastre părinteşti suntem 
așezați, prin concordatul dintre Sttul Scaun şi țara noastră, în 
locul de cinste, situându-ne în fruntea celorlalți frați de aceeaş 
credință religioasă şi recunoscându-ni-se în aceiaş timp şi ca- 
racterul de biserică românească, ni s'a recunoscut de aseme- 
nea, cu ocazia tratativelor avute reintiințarea vechiului episco- 
pat de Maramureş ceia ce desigur este meritul Eminenței 


i Voastre, suntem profund recunoscători pentru această, 


Cunoscând distinsa personalitate şi activitatea rodnică 
şi binetăcătoare a Eminenţei Voastre de până acum, suntem 
incredintaţi că şi in noua şi atât de binemeritata calitate de 
cardinal al Bisericei Romane veţi păstra aceiași solicitudine Bi- 


! sericei unite cu Roma cât şi neamului nostru şi veţi privi cu 


bunăvuință licăririle plăpânde ale nizuinţelor noastre spre îm» 
păcarea intre oameni prin unitatea credinței în mijlocul maret 


Ori unde aţi fost, fie ca conducător de turmă crediu- 1 familii catolice. 

















Cum a fost instalat de cardinal Eminenţa Sa Angelo M. Dolci 


Consistorul secret și impu- 

nerea beretei de cardinal. 
Este ştiut că Sf. Părinte Papa Pius XI în ziua 
de 13 crt. a ridicat la rangul de cardinal şase di- 
stinse persoane ale Bisericii Catolice: Angelo Maria 
Dolci, arhiepiscop de Hierapol, nunțiu ap. în România, 
Petru Fumasoni-Biondi, arhiepiscop de Dioclea, dele- 
gat apostolic în Statele Unite ale A. N., Mauriiio Fos- 
sali arhiepiscop de Torino, Fodrigo Villeneuve, ar- 
hiepiscop de Quebeck, Eia dalla Costa, arhiepiscop 
de Florenţa şi 7eodor Innilzer, arhiepiscop de Viena. 
Instalarea nouilor cardinali se face după un anu- 


mit ceremonial. Intâi papa îi publică în consistorul ; 


secret, unde sunt de față numai cardinalii, pe care-i 
întreabă, cu obisnuitul Quid vobis videlur: Ce vi se 
pare ? Această publicare s'a făcut în 13 crt. după ce 
papa şi-a ținut frumoasa şi bogata cuvântare (alocu- 
ţie). După publicare îndată şeful de cabinet (maestro 
di Camera) al Secretarului de Stat, însoţit de Secre- 
tarul-notar al Cancelariei Apostolice, s'au dus la lo- 
cuința nouilor Cardinali ducându-le întâiul nofificarea 
biglieto), iar al doilea decretul de numire de.cardinal. 

Mgrul Dolci a primit pe cei doi trimişi ai Dica- 


steriilor la locuinţa sa dela Academia Nobililor Ecle- 
siastici, în prezența mai multor prieteni şi binevoitori 
ai săi. Biletul de numire l-a dat să-l citească E. Sa 
Mons. Zonghi, arhiepiscop tit. de Colosse, preşedintele 
Academiei pontificale a nobililor eclesiastici, iar de- 
cretul de numire E. Sa Mons. Guarnieri, episcop de 
Aquapendente. Nu mult după aceasta sosi cerimonie- 
rul papal Mons. Dante care-i comunică noului purpu- 
rat că Joi în 16 crt. orele 9,30 a. m. în biserica sf. 
Petru sf. Părinte va așeza pe capul nouilor cardinal 
bereta cardinaliție. 

După aceste comunicări este obiceiul ca nouilor 
cardinali să li se facă aşa numitele vizite di ca/ore 
(de căldură), când personalități distinse ale Curiei Ro- 
mane, ale Corpului diplomatic şi ale patricienilor ro- 
mani vizitează pe nouii creați și le prezintă felicitări. 
Și pe Eminenţa Sa Cardinalul Dolci l-au felicitat multe 
înalte personalităţi ale Corpului diplomatic, prieteni, cu- 
noscuţi şi admiratori. Dintre îelicitatori n'au lipsit nici 
miniştii României la Vatican şi Quirinal, EE. LL. Va: 
siliu şi Ghica, cari au dat şi un banchet în onoarea 
noului cardinal prieten al României. 

Impunerea solemnă a beretei cardinaliţie a avut 

loc Miercuri în 15 crt. orele 6,30 d. m, când nouii 
cardinali se prezentară la Secretarul de Stat, Em. Sa 
Pacelli, iar de aici cu mare cortegiu trecură în sala 
consistorială, unde nu peste mult sosi sf. Părinte în- 
conjurat de nobila Sa Curte. La ceremonie au luat 
parte numeroase personalităţi înalte din lumea  diplo- 
matică şi bisericească. 

Cardinalii fură conduşi inlăuntru, unul câte unul, în- 
tâiul Eminenţa Sa Cardinalul Dolci. Apropiindu-se de 
Tronul pontifical, cardinalul îngenunche în faţa Sfântului 
Părinte, se pleacă adânc şi în semn de complectă su- 
punere și reverință îi sărută emblema dela picior. 
Papa ajutat de ceremoniarul şi garderobierul pontifi- 
cal i-a pus fiecărui cardinal mozzeta şi bsreta roşie. 
Cardinalul se scoală şi papa-l îmbrăţişează în semn 
de dragoste părințească. Apoi au trecut cardinalii noui 
la stânga Tronului papal. 

După ce s'a terminat ceremonia impunerii beretei 


cardinaliţie, Eminenţa Sa Cardinalul Dolci trecu în 
fața Tronului papal, de unde, în numele său şi al co- 
legilor săi, rosti următorul discurs : 


Preafericile Părinte 7 


In aceste clipe atât de memorabile ale vieții noastre 
în care Sanctita!lea Voastră ne reimiteţi insigniile demnită- 
ţii de Cardinai, un val de afecte gingaşe cuprind inimile 
noasire, iar graiul nu poate să esprime toată recunoştinţa 
noastră. 

Nu au fost nici persoanele noastre, Preafericite Pă- 
rinte, nici serviciile pe cari noi le-am adus Bisericii 
acelea cari au putut să ne învrednicească de o cinste aşa 
de înaltă, ci singur numai bunătatea mare a inimii Voastre 
generoase. 

Va rămânea neşiearsă în sufletele nnastre recuno- 
ştința, care ne va face să înălțăm la Dumnezeu şi cu mai 
multă râvnă rugăciuni pentru preţțioasa viaţă a Persoanei 
Voastre Augusie, şi ne va mâna cu un nou avânt, ca să 
consacrăm energiile nosstre, foate formele activității 
noastre, pentru biruința acelui ideal sublim, care caracte- 
rizează gloriosul Vostru Pontificat şi-i imprimă fisiono- 
mia proprie: Pax Christi in Regno Christi. 

Iu înțeleptele Voastre Enciclice aceasta deviză ne 
deschide lămurit un imens orizont, cu vederi grandioase, 
pentru a reda popoarălor adevărata pace, pacea lui Isus, 
care nu se poate obține lără revendicarea drepturilor sale 
suverane asupra indivizilor, asupra familiilor, asupra so- 
cietăţii, asupra tineretului atât de scump inimii Voastre. 


Aceasta revendicare, care a fost totdeauna gândul 
stăruitor al Pontificatului Vostru, în acest An Slânt, în 
acest general şi mare iubileu de ispăşire, să se poată 
realiza pedeplin, desăvârșit şi pretutindeni, iar pentru noi 
să fie un imbold puternic pentru a reclama pe oamenii de 
bună învoire la gânduri sfinte, la sfinte înălțări, să fie 
pentru noi ținta precisă a slujbei noastre pentru a ne 
aduce aminte, cu o evlavie și cu o credință tot mai vie, 
de Sfântul Sfinţilor, care s'a jerifit pe altarul depe Golgota 
pentru a întipări pe fruntea omenirii întinate cu păcat să: 
rutul împăcării şi al păcii. 

Iar acum mie, care vin din Orient, să-mi îi permis 
a formula o dorinţă, o pioasă cerere: 

Privirea Voastră paternă, Prenfericite Părinte să fie 
îndreptată cu duioşie spre îndepărtatul și apropiatul Orient; 

acolo sunt speranțele Voastre, pentru a îmbrățișa acele 
popoară într'o îmbrățişare de dragoste în Împărăţia lui 
Christos. 

Să nu cruțaţi pentru dânşii nici grijă, nici ajutoare, 
gata să fie totdeauna caritatea Voastră inexhauribilă a 
alerga acolo unde lipsa este mai mare. şi suferințele mai 
arzătoare, : 

Dumnezeu să se îndure să umplă inima Voastră, 
astăzi-aşa de amărâtă pentru atâtea fărădelegi, de bucuria 
de a putea vedea acele popoare împrejurul mormântului 
Verhovnicului Apostolilor şi să îndrepteze cătră Voi, Papa 
Misiunilor, cântarea „Unicului Păstor al Unicei turme“ ome- 
nirea înfrățită întru Christos, 


Papa a răspuns acestui duios și afectuos discurs 
cu o cuvântare plină de afecţiune părințească, ară- 
tând nouilor principi ai Bisericii, cu ce ochi sunt ei 
priviţi de oameni, de Biserică şi de Mântuitorul în- 
suşi. — Înaintea oamenilor sunt persoane distinse, 
care şi-au împlinit datoria cd cea mai desăvârşită con. 
ştiinţă în toate domeniile unde au lucrat şi de aceea 
rednici de-a fi ridicaţi la ranguri aşa de înialte în 
sânul Bisericii. — In faţa Bisericii sunt fiii ei dragi, pe 
cari i-a însoţit cu grija FEi.de mamă în toate greufă- 
țile ce le-au întimpinat în misiunile ce le-au avut şi 
acum bucurându-se îi distinge cu aceste insignii roşii 
ca semn al sângeroaselor lupte ce le-au purtat pentru 


1 onoarea şi folosul Fi, al lui D-zeu și pentru binele 


sufletelor. — lar în ochii lui /s. Hristos sunt fii iubiţi, 
pe cari îi chiamă la sacrificiu complect pentru Bise- 
rica Sa, pe care dânsul a sfinţit-o, dându-şi sângele 
său nevinovat pentru Dânsa. De aceea şi dela nouii 
purpuraţi aşteaptă ca prin activitatea şi sfințenia lor 
proprie să contribuiască la siințenia generală a Bise- 
icii. In numele lui Isus Hristos, al cărui vicar este, 
sf. Părinte îi binecuvintează pe ei personal şi toate 
gândurile şi dorinţele lor de realizare dela Apus la 
Răsărit, dela Amiazăzi la Miazănoapie. — Si. Părinte 
s'a retras, iar nouii purpuraţi au făcut vizita de ri- 
goare Cardinalului Secretar de Stat. 


Consistorul public şi impunerea pălăriei 
de cardinal. 


Joi în 16 crt. a avut loc în biserica sfântului 
Petru, cu mare solemnitate, un consistor public, în care 
s'a tratat şi cauza de canonizare a fericitului Andrei 
Fournet, preot de mir, întemeietorul Congreg. Su- 
rorilor Sfintei Cruci, numite şi Fiicele sfântului Andrei, 
şi în cadrele căruia sf. Părinte a conferit nouilor pur- 
puraţi locurile lor în consistorul papal şi pălăria ro- 
şie cardinaliţie. Eminentissimii purpuraţi, după ce au 
depus jurămintele prescrise în capela sf. Petronila, au 
fost întroduşi în consistor de către colegii lor Faulhaber, 
Enrico Gasparri, Capotosti, Lauri, Lepicier, Segura ]. 
Saenz, Pacelli, Marchetti-Selvaggiani, Rossi, Serafini 
şi de către cardinalii diaconi Laurenti şi Verde. Nouii 
purpuraţi s'au apropiat de Tronul papal aşezat în 
navata sfinţilor Processus şi Martinian, au făcut cele 
trei închinăciuni de reverință, au sărutat piciorul siân- 

tului Părinte, care i-a îmbrăţişat, apoi au îost conduşi 
la locurile indicate lor în consistor. După terminarea 
perorării cauzei fer. Fournet şi după răspunsul sfân- 
tului Părinte dat prin Ill-mul Mons. Antonio Bacci, 
Secretarul brevelor către principi, nouii purpuraţi s'au 
apropiat din nou şi au primit din mâinile siântului 
Părinte, ajutat de ceremonierul papal, Mons. Respighi 
şi de garderobierul papal, pălăria roşie de cardinal. Sf. 


Părinte s'a retras apoi în palatul Vatican, unde a avut : 


loc consistorul secret, în care papa li-a închis şi peste 
puţin le-a deschis gura nouilor cardinali, asemnându-le 
titlurile bisericilor cardinaliţii. Em. Sa Card. Dolci a 
primit titlul bisericii Santa Maria della Vittoria. — După 
ce s'au făcut mai multe complectări de episcopii, si. 
Părinte s'a retras, nouii cardinali s'au dus în vizită la 
Em. Sa Pacelli, cardinalul Secretar de Stat, apoi făcând 
o vizită la . Preasfântul Sacrament în San Pietro, în- 

soţiți de garda elveţiană şi de anturajul lor, au părăsit 
Cetatea Vaticanului. 

În aceeaşi zi Mons. Federico Callori di Vignale, 
primguarderobier al Vaticanuiui, însoţit de Mons. Laz- 
zari, vicegarderobier, au dus la locuinţa nouilor cardi- 
nali pălăriile roşii primite în consistorul public. 

Aşa s'au terminat aceste înălțătoare solemnităţi 
de instalare a nouilor cardinali. — Cardinalul nostru Em. 
Sa Angelo Maria Dolci a fost repartizat la Congrega- 
țiile Orientală, a Riturilor şi a Afacerilor bisericeşti 
extraordinare, unde, suntem siguri, că "vom avea în 
dânsul pe cel mai devotat sprijinitor nu numai al cau- 
zelor bisericii româneşti, ci şi ale Ţării noastre şi ale 
Neamului. 

Dumnezeu să ni-l ţină la mulţi ani. 

P. Dr. Tăutu. 

















Eminenţa Sa Card. Dolci la Lugoj. 


Eminenţa Sa Angelo Maria Card. Dolci înainte 
de-a părăsi pământul binecuvântat al Ţării noastre a 
mai făcut un popas de câteva ore la Lugojul Prea- 
sfințitului Alexandru, voind prin aceasta, evident, să- 
şi arate afecțiunea pentru acela care nu numai că 
este un strălucit reprezentant al literaturii noastre 
bisericeşti, scriitor cu inimă şi cu plasticitate de stil 
neintrecut, ci a cărui fiinţă este pătrunsă toată de 
dragostea şi devotamentul gata până la jertiirea de sine 
față de Roma papală, leagănul credinţii şi al ființei 
noastre etnice. | 
»Sionul Românesc« din 15 Martie crt. No. 5—6 
descrie pe larg cadrele între cari a avut loc această 
vizită cardinaliţie la Lugoj. Insoţit de Exc. Sa Pacha 
al Timişoarei, Em. Sa Cardinalul Dolci soseşte în 
Lugoj cu acceleratul Marţi în 27 crt. dimineața, primit 
la gară de Exc. Sa episcopul Alexandru, de primarul 
oraşului, Dr. Bireescu, de reprezentanţii clerului gre- 
mial şi extern şi de mulţi credincioşi din Lugoj. Este 
salutat şi ovaţionat. Cardinalul e dus în alaiu la 
episcopie, unde celebrează sf. Liturghie în capelă. La 
orele 11 vizitează catedrala, care a acum se pictează 
_ Lumea, carea a ajlat repede de prezența unui cardi- 
nal veritabil la Lugoi, a umplut biserica şi-l privea 
cu admiraţie. Cardinalul, după ce a vizitat amănunţit 
splendida pictură ce se zugrăveşte pe pereţii şi 
tavanul catedralei, declarându-se extaziat şi mulţumit 
de ea, la rugarea Ex. Sale, ţine o scurtă cuvântare 
mulțimii adunate, spunându-le că e adânc emoţionat 
de primirea ce i se face, promite că acolo la Roma 
în rugăciuniile Sale va cuprinde în totdeauna pe în- 
treg poporul românesc în frunte cu gloriosul său 
rege Carol II, biserica rom. unită şi dieceza Lugojului, 

împreună cu episcopul său. Impărtăşeşte apoi celor 
prezenţi binecuvântarea papală. 

La orele. 11.30 are loc o recepţie solemnă la 
episcopie unde-şi prezintă omagiile noului Cardinal 
Ex. Sa ep. Alexandru, Il. prepozit Dr. loan Boroș în. 
numele capitlului catedral, elevele române unite şi 
rom. catolice dela şcoala normală din Lugoj, o delega- 
fie a Surorilor »Notre Dame“, o ' delegaţie a elevilor 
dela convictul diecezan. A plăcul mult cardinalului di- 
scursurile omagiale rostite în franțuzeşte, precum 
l-a impresionat foarte delicat buchetul de flori din 40 
garoafe roşii, proaspete, oferite de congregația eleve- 
lor dela şc. normală. La orele 12.30 l-a omagiat pe 
înaltul oaspe Corul »Lira«, fala Lugojenilor. 

La orele 13 a avut loc o masă festivă la care 
au luat parte toate notabilităţile Lugojului: prefectul 
Dr. Titus Olariu, primarul Dr. Bireescu, Exc. Sa 
Pacha, D-l Bilciurescu secretar de Legaţie, reprezen- 
tanţii clerului efc., etc. Toasturile rostite au fost toate 
de o frumuseţă clasică, îndeosebi plin de gingășie şi 
spirit a fost toastul Exc. Sale Alexandru. Au mai 
toastat Dr. luliu Raţiu secretar ep., Păr. Leandru 
Gayraud, asumpţionist, Dr. V. Lohan în numele Agru- 
lui, Dr. Titus Olaru prefectul judeţului, Exc. Sa Pacha 
al Timişoarei. Banchetul a luat sfârșit într'o atmosferă 
de intimitate şi cordialitate, care numai în lumina Bi- 
sericii catolice se poate simți. 

D. m. cu rapidul Cardinalul Dolci a părăsit Lu- 
gojul ducând cu sine nostalgia unei Ţări pe care a 
cunoscut:o şi iubit-o mult, dar lăsând şi regretul sfă- 
şietor al fiilor ei, cari l-au iubit şi-l vor iubi mereu. 


P.Dr.T. 

